CELEX: 32011D0231
Language: ro
Date: 2011-04-11 00:00:00
Title: 2011/231/UE: Decizia Comisiei din 11 aprilie 2011 de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile referitoare la accidentele de muncă [notificată cu numărul C(2011) 2403]

12.4.2011   
            
            
               RO
            
            
               Jurnalul Oficial al Uniunii Europene
            
            
               L 97/47
            
         DECIZIA COMISIEI
   din 11 aprilie 2011
   de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile referitoare la accidentele de muncă
   [notificată cu numărul C(2011) 2403]
   (Numai textele în limbile engleză, franceză, germană, greacă, letonă și olandeză sunt autentice)
   (2011/231/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1338/2008 al Parlamentului European și al Consiliului din 16 decembrie 2008 privind statisticile comunitare referitoare la sănătatea publică, precum și la sănătatea și siguranța la locul de muncă (1), în special articolul 9 alineatul (2),
   având în vedere cererile introduse de Regatul Belgiei, Republica Federală Germania, Irlanda, Republica Elenă, Republica Franceză, Republica Letonia, Regatul Țărilor de Jos și Regatul Unit al Marii Britanii și Irlandei de Nord,
   întrucât:
   
               (1)
            
            
               În conformitate cu articolul 2 din Regulamentul (CE) nr. 1338/2008, regulamentul respectiv se aplică producerii de statistici referitoare la accidentele de muncă, astfel cum sunt definite în anexa IV.
            
         
               (2)
            
            
               Articolul 9 alineatul (2) din Regulamentul (CE) nr. 1338/2008 prevede, dacă este necesar, derogări și perioade de tranziție, ambele bazate pe motive obiective, pentru statele membre.
            
         
               (3)
            
            
               Din informațiile furnizate Comisiei reiese faptul că cererile de acordare a unor derogări introduse de Belgia, Franța, Germania, Grecia, Irlanda, Letonia, Țările de Jos și Regatul Unit sunt rezultatul necesității de a introduce modificări importante în sistemele lor administrative și statistice naționale pentru a respecta în totalitate Regulamentul (CE) nr. 1338/2008.
            
         
               (4)
            
            
               Prin urmare, ar trebui să se acorde aceste derogări, astfel cum au fost solicitate, statelor membre respective.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă derogări statelor membre enumerate în anexă în conformitate cu dispozițiile din aceasta.
   Articolul 2
   Prezenta decizie se adresează Regatului Belgiei, Republicii Federale Germania, Irlandei, Republicii Elene, Republicii Franceze, Republicii Letonia, Regatului Țărilor de Jos și Regatului Unit al Marii Britanii și Irlandei de Nord.
   
      Adoptată la Bruxelles, 11 aprilie 2011.
      
         
            Pentru Comisie
         
         Olli REHN
         
            Membru al Comisiei
         
      
   
   
      (1)  JO L 354, 31.12.2008, p. 70.
   
      ANEXĂ
      
         Derogări de la Regulamentul (CE) nr. 1338/2008, astfel cum au fost puse în aplicare de Comisie, privind statisticile referitoare la accidentele de muncă
      
      
                  Stat membru
               
               
                  Derogare
               
               
                  Sfârșitul derogării
               
            
                  Belgia
               
               
                  Prima furnizare de date privind accidentele de muncă pentru angajații din sectorul public (NACE O): 2016 (date referitoare la 2014)
               
               
                  30 iunie 2016
               
            
                  Prima furnizare a variabilei ISCO-08: 2014 (date referitoare la 2012)
               
               
                  30 iunie 2014
               
            
                  Germania
               
               
                  Prima furnizare de variabile „zile de incapacitate de muncă”, ISCO-08 și NACE Rev.2 la nivel de 4 cifre: 2016 (date referitoare la 2014)
               
               
                  30 iunie 2016
               
            
                  Prima furnizare de date privind accidentele de muncă pentru funcționarii publici: 2016 (date referitoare la 2014)
               
               
                  30 iunie 2016
               
            
                  Irlanda
               
               
                  Prima furnizare de date privind accidentele de circulație rutieră (nivel crescut al datelor privind accidentele de circulație rutieră): 2016 (date referitoare la 2014)
               
               
                  30 iunie 2016
               
            
                  Grecia
               
               
                  Prima furnizare de variabile „zile de incapacitate de muncă”, „tipul vătămării” și variabilele din faza III referitoare la cauze și circumstanțe: 2016 (date referitoare la 2014)
               
               
                  30 iunie 2016
               
            
                  Prima furnizare de date pentru angajații din sectorul public (NACE O) și pentru angajații din domeniile NACE Rev.2 care nu sunt asigurați de Fundația de asigurări sociale (IKA): 2016 (date referitoare la 2014)
               
               
                  30 iunie 2016
               
            
                  Franța
               
               
                  Prima furnizare de variabile din faza III referitoare la cauze și circumstanțe: 2016 (date referitoare la 2014)
               
               
                  30 iunie 2016
               
            
                  Acoperire completă a tuturor angajaților din sectoarele A-S NACE Rev.2: 2016 (pentru datele referitoare la 2014)
               
               
                  30 iunie 2016
               
            
                  Letonia
               
               
                  Prima furnizare de variabile „zile de incapacitate de muncă”, „activitatea economică a angajatorului” cu codul detaliat de 4 cifre din NACE Rev.2 și localizarea geografică în conformitate cu NUTS: 2014 (date referitoare la 2012)
               
               
                  30 iunie 2014
               
            
                  Țările de Jos
               
               
                  Prima furnizare de variabile „profesie”, „tipul vătămării”, „parte a corpului vătămată”, „data accidentului”„zile de incapacitate de muncă” și variabilele din faza III referitoare la cauze și circumstanțe: 2016 (date referitoare la 2014)
               
               
                  30 iunie 2016
               
            
                  Regatul Unit
               
               
                  Prima furnizare de variabile „zile de incapacitate de muncă”: 2015 (date referitoare la 2013)
               
               
                  30 iunie 2015
               
            
                  Prima furnizare de date privind accidentele de circulație rutieră: 2015 (date referitoare la 2013)
               
               
                  30 iunie 2015
               
            
                  Prima furnizare de date privind accidentele care implică echipaje de aviație și marinari: 2016 (date referitoare la 2014)
               
               
                  30 iunie 2016